polyglot-tagger/wikipedia-language-snippets-filtered huggingface dataset:
સમય ખંડ ૧અ અને ૧બ વચ્ચે વસવાટમાં કોઈ વ્યત્યય નથી પણ નવા આવેલા વસહતીઓ અને તેમના દ્વારા લાવવામાં આવેલી નવા સાધનો અને નવા માટીના વાસણોને કારણે આ ખંડને વિભાજીત કરવામાં આવ્યો છે. તેમણે કિલ્લાનું માળખું તે જ રાખ્યું પન કિલ્લાની અંદરની બાજુએ તેમણે ઈંટના બાંધકામની એક સપાટી ઉમેરી કિલ્લેબંધી મજબૂત કરી. આમ કરતાં કિલ્લાની અંદરનું ક્ષેત્રફળ ઘટ્યું તેમ છતા તેમ કરવાનો નિર્ણય કેમ લેવાયો તે સ્પષ્ટ નથી. સમયખંડ ૧બ ના અંતમાં રાખનો જાડો થર દેખાય છે તે કોઈ મહા દાવાનળ દર્શાવે છે.
સુરકોટડામાં વસાહતનો સમય અન્ય હડપ્પન કે સિંધુ નદીની ખીણ સંસ્કૃતિ સમાન નથી. પણ તે લોથલ અને કલિબંગણના વસવાટ કાળ સાથે સમાનાંતર છે. આનો અર્થ એ થયો કે હડપ્પા સંસ્કૃતિના શરૂઆતના તબક્કામાં નહીં પણ તેના અંતિમ ચરણમાં આ વસાતહત સ્થપાઈ હતી. સુરકોટાડામાં વગર કોઈ વિધ્ને લગભગ ૪૦૦ વર્ષ સુધી વસવાટ રહ્યો હતો. સુરકોટડાના વસવાટી કાળને પુરાતત્વવિદોએ સાંસ્કૃતિક દ્રષ્ટિએ ત્રણ તબક્કામાં વિભાજીત કર્યો છે. તેમની બાંધકામ પ્રવૃત્તિઓને આધારે નીચેના ત્રણ તબક્કાઓમાં વર્ગીકરણ કરવામાં આવેલું છે:
સુરકોટડામાં ઈ.સ. પૂ. ૨૦૦૦ના સમયના ઘોડાના અવશેષો મળે છે. જે સિંધુ ખીણ સંસ્કૃતિ સંબંધે એક નોંધપાત્ર અવલોકન છે. ઈ.સ. ૧૯૯૭ માં સૅન્દોર બોકોન્યીએ કરેલા પરીક્ષણમાં જણાવ્યું છે કે મળેલા અવશેષોમાં ઓછામાં ઓછા છ અવશેષો સાચા ઘોડાઓના છે. ઈ.સ. ૧૯૭૪ દરમ્યાન આર્કિયોલોજીકલ સર્વે ઑફ ઈન્ડિયાએ જે. પી. જોશીના અને એ. કે. શર્મા નેતૃત્વ હેઠળ અહીં ખોદકામ હાથ ધર્યું અને તેમના અહેવાલ અનુસાર દરેક સ્તરોએ ઘોડાના હાડકાના અવશેષો મળી આવ્યા છે.
અહીં વપરાયેલી ઈંટોનું પ્રમાણ ૧:૨:૪ હતું. જે પુખ્ત હડપ્પન સંસ્કૃતિના ધોરણ અનુસાર હતું. આ દિવાલની ઊંચાઈ ૪.૫ મીટર છે. રહેણાંકની ઈમારતો પણ કિલ્લે બંધી સાથે બાંધવામાં આવતી, તેની જાડાઈ ૩.૫ મીટર જેટલી રહેતી. રહેણાંક ક્ષેત્ર સુધે પહોંચવા ગધને દક્ષિણ ને પૂર્વ દિશામાં એમ બે દરવાજા હતા. રહેણાક ક્ષેત્રમાં નીક કે ખાળ, દરેક ઘરમાં થોડી ઊંચાઈ ધરાવતી મોરી અને નીતાર બરણી વગેરે સ્વચ્છ ગંદાપાણીના નીકાલની હડ્ડપન વ્યવસ્થાનો પુરાવો આપે છે.
ગઢની દક્ષિણ દીવાલની મધ્યમાં બહાર તરફ ખુલતો દરવાજો છે. તે ૧૦ મીટર ૨૩ મીટરનું માપ ધરાવે છે. તેની સાથે દાદરા અને ચઢાણ જોડાયેલા છે જે સાથે બે પહેરેદારના ઓરડા છે. તેમાં પ્રવેશ સુધી જવા ૧.૭ મીટરનો ગલિયારો છે. રહેણાંક ક્ષેત્રમાં ઘણાં મોટા ઘરો છે તેમાંના અમુક તો ૯ ખંડ ધરાવે છે. ગઢની પૂર્વ દીવાલમાં પણ ફરી એક પ્રવેશ દ્વાર છે જે ૧.૭ મીટર પહોળો છે. અહીંથી રહેણાંક ક્ષેત્રમાં પ્રવેશી શકાય છે.
સુરકોટાડાના સૌથી પહેલા વસાહતીઓ સાંસ્કૃતિક પૂર્વ ઈતિહાસ ધરાવતા હતા. તેમણે દાબીને સખત કરેલી પીળી માટીના ઊંચા ઓટલા પર ગારામાંથી બનાવેલી ઈંટો વાપરી કોટ બનાવ્યો હતો. આ કોટને પાંચથી આઠ થર ધરાવતા ગારાથી લીંપેલી હતી. ઓટલાની સરેરાશ ઊંચાઈ
સુરકોટાડાનો નક્શો બે ચોરસ ક્ષેત્રો ધરાવે છે. પૂર્વે તરફનું ક્ષેત્ર રહેણાંક છે તેનું માપ ૬૦ મીટર ૫૫ મીટર છે. જ્યારે પશ્ચિમે ગઢ આવેલો છે તે ૬૦ મીટર ૬૦ મીટરનો છે.ગઢ ઊંચાઈએ આવેલો છે. ગઢની દીવાલો પાયા આગાળ ૩.૫ થી ૪ મીટર જાડી છે અને દક્ષિણમાં બે બુરજો આવેલાં છે. આવા જ બુરજો ઉત્તરમાં હોવાની અપેક્ષા છે પણ તે હજી ખોદી કઢાયા નથી.
સમયખંડ ૧બ પછી નવા લોકો સુરકોટડા રહેવા આવ્યા, જોકે ફરી વચ્ચે વસવાટમાં કોઈ વ્યત્યય નથી. નવા વસાહતીઓએ તેમના પૂરોગામી અનુસાર કાપેલા પથ્થરો અને ગારો વાપરી બાંધકામ કરી કોટ અને રહેણાંક વિસ્તાર બાંધ્યા. તેમના માપ અનુક્રમે ૬૦ મીટર અને ૬૦ ગુણ્યા ૫૫ મીટર હતા.
સુરકોટડા એ ભારતમાં આવેલી સિંધુ ખીણના સંસ્કૃતિના કાળનું એક પુરાતાત્વીક સ્થળ છે. આ સ્થળ એક કિલ્લેબંધ નાના નગરના અવશેષો ધરાવે છે તેનો વ્યાપ ૧.૪ હેક્ટર છે.
સુબેદાર જોગીન્દર સિંહ ભારતીય ભૂમિસેનામાં સૈનિક હતા. તેમનો જન્મ પંજાબ, ભારતના મોગા જિલ્લામાં થયો હતો. તેમને ભારત-ચીનના યુદ્ધ સમયના સર્વોચ્ચ પુરસ્કાર પરમવીર ચક્ર વડે સન્માનિત કરવામાં આવ્યા હતા. ૨૮ સપ્ટેમ્બર ૧૯૩૬ના રોજ તેઓ ૧ શીખ રેજિમેન્ટમાં ભરતી થયા. તેમના પિતા શેર સિંહ સાહના એક ખેડૂત સૈની શીખ પરિવારના સભ્ય હતા અને હોશિયારપુર જિલ્લાના નિવાસી હતા. તેમની માતાનું નામ બીબી ક્રિશન કૌર ભેલા હતું. તેમના લજ્ઞ બીબી ગુરદયાલ કૌર બાંગા સાથે થયા હતા. તેઓએ પ્રાથમિક શિક્ષણ નાથુ આલા ખાતે અને માધ્યમિક શિક્ષણ દારોલી ખાતે મેળવ્યું હતું.
ઓક્ટોબર ૨૩એ સવારના ૫.૩૦ વાગ્યે ચીની સૈનિકોએ બુમ લા ધુરી પર મોટી સંખ્યામાં હુમલો કર્યો. તેમનો ઇરાદો તવાંગ સુધી પ્રતિરોધ ખતમ કરી પહોંચવાનો હતો. ચીની સૈનિકોએ ટેકરી પર ત્રણ તબક્કામાં હુમલો કર્યો અને દરેક ટુકડીમાં આશરે ૨૦૦ સૈનિકો હતા. હુમલાને અન્ય હથિયારો સાથે સાથે મોર્ટાર અને તોપખાનાની મદદ હતી. પરંતુ શીખ ટુકડીના સખત વિરોધને કારણે ચીની સૈનિકોએ મોટી જાનહાનિ સાથે પાછા હટવું પડ્યું. પરંતુ તેઓ તુરત જ ફરીથી તૈયાર થઈ અને તોપખાનાની મદદથી હુમલો કર્યો.
આગળ વધતા દુશ્મન સામે સુબેદાર જોગીન્દર સિંહ અને તેમની ટુકડી ખડક બની અને ઉભી રહી. આ ભીષણ સંઘર્ષમાં ટુકડીએ તેના અડધો અડધ સૈનિકો ખોયા પરંતુ લડવાની ઈચ્છાશક્તિ ગુમાવી નહિ. સુબેદાર જોગીન્દર સિંહે સાથળમાં જખમ થવા છતાં પાછા હટવાની ના પાડી. તેમની ટુકડીએ પણ ચીની સૈન્ય સામેથી હટવાની ના પાડી. ચીની સૈન્યાના હુમલા આગલા હુમલાઓ કરતાં વધુ શક્તિશાળી અને કૃતનિશ્ચયી બનતા ગયા. સુબેદાર જોગીન્દર સિંહે આશરે ૫૨ દુશ્મનોને મોતને ઘાટ ઉતાર્યા.
પરંતુ તેઓ એકલે હાથે ચીની સૈનિકોના ધસારાને રોકી ન શક્યા. ચીની સૈનિકો જાનહાનિને ગણકાર્યા સિવાય આગળ વધતા ગયા. અત્યાર સુધીમાં ભારતીય ટુકડીની તમામ ગોળીઓ વપરાય ચુકી હતી. જ્યારે સ્થિતિ વધુ વણસી ત્યારે જોગીન્દર સિંહ અને તેમના સાથીઓ સંગીન લગાવી "જો બોલે સો નિહાલ, સત્ શ્રીઅકાલ" ના યુદ્ધનારા સાથે ખાઈમાંથી બહાર કૂદી પડ્યા અને સંગીન વડે ઘણા દુશ્મનોને મોતને ઘાટ ઉતાર્યા.
૧૯૬૨ના ભારત-ચીન યુદ્ધ સમયે સુબેદાર જોગીન્દર સિંહ નેફા વિસ્તારમાં તવાંગ ખાતે એક ટુકડીનું નેતૃત્વ કરી રહ્યા હતા. તેઓ બુમ લા ધુરી પર તોન્ગપેન લા ખાતે એક ટેકરી પર રક્ષણાત્મક ચોકી પર હતા ત્યારે તેમની ટુકડીએ સરહદની બીજી તરફ ૨૦ ઓક્ટોબરના રોજ મોટી સંખ્યામાં ચીની સૈનિકોને જોયા. તેઓ ઓક્ટોબર ૨૩ના રોજ બુમ લા થનારા હુમલાની તૈયારી કરી રહ્યા હતા.
અંતે ચીની સૈનિકોના આધુનિક હથિયારો અને સાંખ્યિક દૃષ્ટિએ બહુમતી સફળ થઈ અને સુબેદાર સિંહ બંદી બન્યા. લડાઈમાં થયેલા જખમો અને હિમડંખને કારણે તેઓ ચીની કબ્જામાં મૃત્યુ પામ્યા. તેમના પ્રેરણાદાયક નેતૃત્વ, અડગ વીરતા અને ફરજની સર્વોચ્ચ ભાવના માટે સુબેદાર જોગીન્દર સિંહને મરણોપરાંત પરમવીર ચક્ર વડે સન્માનિત કરવામાં આવ્યા.
રાજેશ વ્યાસનો જન્મ ૧૬ ઓક્ટોબર ૧૯૫૫ના રોજ અમદાવાદ, ગુજરાતમાં જટાશંકર અને વિજ્યાબેનને ત્યાં થયો હતો. તેમણે અમદાવાદની શેઠ ચિમનલાલ નગિનદાસ વિદ્યાલયમાંથી પ્રાથમિક શિક્ષણ મેળવ્યું. તેમણે મેટ્રિક શારદાગ્રામ, માંગરોળમાંથી પસાર કર્યું. ૧૯૭૮માં માનસશાસ્ત્ર અને ૧૯૮૧માં ગુજરાતી સાહિત્યમાં બી.એ. અને ૧૯૮૩માં એમ.એ.ની પદવીઓ તેમણે ગુજરાત યુનિવર્સિટીમાંથી મેળવી હતી. ૧૯૮૫માં ગુજરાત વિદ્યાપીઠમાંથી તેમણે એમ.ફીલ.ની પદવી મેળવી. ગુજરાત યુનિવર્સિટીમાંથી ચંદ્રકાન્ત ટોપીવાળાના માર્ગદર્શન હેઠળ તેમણે પી.એચડી. કર્યું. ગુજરાતી ગઝલ તેના વિવિધ પરિપ્રેક્ષ્યમાં તેમના સંશોધનનો વિષય હતો.
તેમનાં ગઝલ સંગ્રહો તુટેલો સમય , છોડીને આવ તુ , કોઇ તારુ નથી , એ પણ સાચું આ પણ સાચું , પહેલી નજર , બદલી જો દિશા , એ ઓરડો જુદો છે , પાણિયારા ક્યાં ગયા?
એ સમથિંગ છે." "મળેલાં જ મળે છે." બા નો સાડલો છે. ગઝલ વિમર્શ ગુજરાતી ગઝલ પરના સંશોધનોનો સંગ્રહ છે જ્યારે ગઝલ સંદર્ભ ગુજરાતી ગઝલ પરના વિવેચન નિબંધોનો સંગ્રહ છે. તેમના બીજાં સર્જનોમાં એનર્જી નો સમાવેશ થાય છે. લલિતસહશસ્ત્રનામ એ આદ્યભૌતિકશાસ્ત્ર પરનું સર્જન છે. ગઝલ પ્રવેશિકા ગઝલની વિશેષતા વિશે છે.
તેમણે સાહિત્ય સર્જનનો પ્રારંભ ૧૯૬૦માં કર્યો હતો. ૧૯૭૩માં તેમણે કવિલોકમાં તેમની પ્રથમ કવિતા પ્રસિદ્ધ કરી હતી. ત્યારબાદ તેમણે પરબ, કુમાર, કવિલોક, નવનીત સમર્પણ, શબ્દસૃષ્ટિ અને તાદર્થ્ય જેવા અનેક સામયિકોમાં પોતાની કવિતાઓ પ્રગટ કરી હતી. તેઓ ગુજરાત સમાચારમાં શબ્દ સૂરને મેળે, જનકલ્યાણમાં અનહદ ના અજવાળા જેવી કટારો લખે છે. અગાઉ તેઓ નવનીત સમર્પણમાં કટાર લખતા હતા. તેમણે વલી ગુજરાતી ગઝલકેન્દ્રના મુખપત્ર ગઝલવિશ્વના તંત્રી તરીકે સેવાઓ આપેલ છે.
તેમના ઉપનામ "મિસ્કીન" નો અર્થ ગરીબ માણસ થાય છે. શ્રી વ્યાસે ગઝલ, ગીત, બાળકાવ્યો, બાળવાર્તા, ચિંતનાત્મક લેખ, વાર્તા, ગઝલ વિષયક સંશોધન લેખ જેવા સાહિત્યપ્રકારો ખેડ્યાં છે.તેમણે ગુજરાતી ગઝલો અને તેના છંદ વિજ્ઞાન પર સંશોધન કર્યું છે.
રાજેશ વ્યાસ, જેઓ તેમના ઉપનામ મિસ્કીન થી વધુ જાણીતા છે, ગુજરાતી કવિ છે. અમદાવાદમાં જન્મેલા અને ઉછરેલા, રાજેશ વ્યાસે ગુજરાતી સાહિત્યમાં ડોક્ટેરટની પદવી મેળવી છે. તેઓ ગઝલ અને વિવિધ પ્રકાશનોમાં કટાર લખે છે.
કાકડી એ ગરમીની ૠતુનો પાક છે. ભારતમાં એ સર્વત્ર થાય છે. કાકડી રેતાળથી માંડીને ભારે ચીકણી જમીનમાં થાય છે. જોકે સારા નિતારવાળી નદીકાંઠાની જમીનમાં કાકડીનો મબલક પાક લઈ શકાય છે. હવામાં ભેજનું પ્રમાણ ઓછું હોય અને તડકો સારા પ્રમાણમાં હોય ત્યાં કાકડીનું વાવેતર સારા પ્રમાણમાં થાય છે. ખામણાં કરી બી વાવી કાકડીનું વાવેતર કરાય છે, તેના વેલા થાય છે. તેનાં ફળ પણ કાકડીના નામે ઓળખાય છે. કાકડી એક વેંતથી એક હાથ લાંબી અને ગોળ થાય છે.
જાન્યુઆરીના અંતથી માર્ચ સુધીમાં કાકડી રોપી શકાય છે. કાકડી તૈયાર થતાં જ ઉતારી લેવી જોઈએ, કારણ કે વધુ મોટી અને પાકેલી કાકડીની કિંમત બજારમાં ઘટી જાય છે.ત્રણચાર દિવસને આંતરે કાકડી ઊતારી લેવી. એક હેક્ટરદીઠ છથી સાત હજાર કિલો જેટલું કાકડીનું ઉત્પાદન થાય છે. કાકડી, ખીરું,ચિભડું,વગેરે ફળો એક જાતનાં ગણાય છે, જોકે તેમાં થોડોથોડો તફાવત હોય છે.
કાકડીમાં સાદી, સાતપત્તિ, તરકાકડી અને નારંગી કાકડી એવી ઘણી જાતો થાય છે. પ્રાચીનકાળથી કાકડીનો ખાવામાં તથા શાક બનાવવામાં ઉપયોગ થાય છે. કુમળી કાકડીને છોલી ઊભી ચીરી તેમાં મરીની ભુકી અને મીઠું નાખીને ખવાય છે. શાક ઉપરાંત કચુંબર્,રાયતું અને વડી બનાવવામાં કાકડીનો ઉપયોગ થાય છે.
પ્રિયંકા ચોપરા એલેક્સ પૅરિશ ના પાત્રમાં એક આશાસ્પદ એફબીઆઈ એજન્ટ છે જેના પર આતંકવાદી હુમલા માટે મુખ્ય શકમંદ તરીકે આરોપ મૂકાય છે, ખોટા આરોપને લીધે તે હુમલા માટે જવાબદાર લોકોને શોધવા અને પોતાની જાતને નિર્દોષ સાબિત કરવા ભાગી જાય છે.
જૉશ હૉપ્કિન્સ લીઆમ ઑ'કોનર ના પાત્રમાં એક અનુભવી એફબીઆઈ એજન્ટ છે જેણે મિરાન્ડા શૉ સાથે આવેશયુક્ત સંબંધ બાંધ્યો હતો, તેને પદભ્રષ્ટ કરીને એફબીઆઈ અકાદમીમાં મૂકવામાં આવ્યો છે.
જેક મેક્લવિગ રાયન બૂથના પાત્રમાં એક છૂપો એકબીઆઈ એજન્ટ છે, જેને એલેક્સ પર જાપ્તો રાખવાનું કામ આપવામાં આવ્યું છે, પણ એને બદલે તેના પ્રેમમાં પડે છે.
અન્જાન્યુ ઈલિસ મિરાન્ડા શૉ ના પાત્રમાં, ક્વોન્ટિકોના પ્રશિક્ષણ કેન્દ્રમાં ડાયરેક્ટર ના પદ પર છે, અને એલેક્સની માર્ગદર્શક છે. એલેક્સ ગુનેગાર છે એ વાત માનવાનો તે સદંતર ઈનકાર કરે છે.
યાસ્મિન અલ મસ્રી નીમા અને રૈના અમીનના જોડિયા બાળકોના પાત્રમાં છે, જેમને મિરાન્ડા દ્વારા લાવવામાં આવ્યા છે જે છદ્મવેશે એક જ વ્યક્તિ તરીકે નીમાના નામે રહે છે. આક્રમક અને ધર્મનિરપેક્ષ રૈના ખૂબ જ સજ્જડ રીતે સ્વતંત્ર સ્પેશિયલ એજન્ટ બનવા માંગે છે, પણ માનસિક અને શારીરિક હરીફાઈમાં એ સફળ થતી નથી. વધારે પડતી ધાર્મિક નીમા એ કાર્ય માટે વધુ યોગ્ય છે પણ આ અભ્યાસમાં એ ફક્ત રૈનાની ઈચ્છાને લીધે જ જોડાય છે.
જોહાન બ્રેડી શેલ્બી વાયેટના પાત્રમાં એલેક્સની ખાસ મિત્ર છે અને અત્યંત સુંદર છે. એ ખૂબ પૈસાદાર છે અને તેના પરિવાર પાસે ઘણી બધી કંપનીઓ પણ છે. શેલ્બીના માતા પિતા ૯/૧૧ના આતંકવાદી હુમલામાં મૃત્યુ પામ્યા હોવાથી ભવિષ્યના આતંકવાદી હુમલાઓને રોકવાનો પ્રયત્ન કરવા તે એફબીઆઈમાં જોડાય છે.
ટૅટ એલિંગ્ટન સાયમન એશરના પાત્રમાં છે, જે એક યહૂદી છે અને નીમા પ્રત્યે આકર્ષાયેલો છે. નીમાને ખબર પડે છે કે સાયમન તેના જીવનનો અમુક ભાગ ગાઝામાં વીતાવીને આવ્યો છે. સાયમનને ક્વોન્ટિકોમાંથી આ કારણે સત્તાવાર રીતે કાઢી મૂકવામાં આવે છે, પણ છતાંય એ ખૂબ જ છદ્યવેશી એજન્ટ છે.
ગ્રેહામ રોજર્સ સેલેબ હેસના પાત્રમાં છે જેને એજન્ટ તરીકે નિષ્ફળ રહેવાને લીધે અકાદમી છોડવી પડી હતી, તેને વિશ્લેષક તરીકે ફરીથી તાલીમ માટે લાવવામાં આવે છે. ગ્રાન્ડ સેન્ટ્રલ સ્ટેશન પરના હુમલા પહેલા સેલેબને વિશ્લેષક તરીકે સાન ડિઆગો ખાતે મૂકવામાં આવ્યો હતો, પણ તેણે ન્યૂયોર્ક બદલી માંગી હતી.
અનાબેલ અકૉસ્ટા નૅટલી વાસ્ક્વેઝના પાત્રમાં અકાદમીમાં અને રાયનના પ્રેમને મેળવવામાં એમ બંને રીતે એલેક્સની હરીફ છે. હુમલા પછીની ઘટનાઓમાં તે એફબીઆઈ એજન્ટ હોવાનું દર્શાવાયું છે અને એલેક્સને મારવા માટેના પ્રયત્નશીલ એજન્ટમાંની તે એક છે.
રિક કોસ્નેટ એલિસ હાર્પર તરીકે ગે વિશ્લેષક તાલીમાર્થી છે જે સાયમન બૂથમાં અંગત રીતે અને વ્યવસાયિક રીતે રસ ધરાવે છે.
ઑડેડ ફેહ્ર ગ્રિફીન વેલ્સના પાત્રમાં, એક કુશળ વિધિસર પ્રશ્નો પૂછીને તપાસ કરનાર એચાઅઈજી માટે કાર્યરત અધિકારી.
એન્ન હીચ ડૉ. સુઝાન લેંગ્ડનના પાત્રમાં, નિષ્ણાંત ફોરેન્સિક વિજ્ઞાનિક, ગુનેગારોની ઓળખ પ્રસ્થાપિત કરવામાં માહેર.
એલિઝા કૂપ હેન્ના વાયલેન્ડના પાત્રમાં, ઉચ્ચ કક્ષાની એફબીઆઈ એજન્ટ જે ન્યૂયોર્કની ક્ષેત્ર કચેરીમાં કામ કરે છે.
જૅ આર્મસ્ટ્રોંગ જોન્સન વિલ ઓસ્લેનના પાત્રમાં,પૂર્વ રોકેટ વૈજ્ઞાનિક, સેલેબની સાથે તેના ઓરડામાં રહેતા પહેલા ઉપરની કક્ષામાં રહેનાર.
લી જૂન લી ચાંગના પાત્રમાં, પૂર્વ વકીલ, જે ક્વોન્ટિકોમાં પહેલા ઉપરની કક્ષામાં હતી, ક્લાસ ભેગા થયા પછી શેલ્બીની સાથે તેના ઓરડામાં રહેનાર.
લેન્ની પ્લાટ ડ્ર્યૂ પેરાલ્સના પાત્રમાં, પૂર્વ એનએફએલ ખેલાડી, જે ક્વોન્ટિકોમાં વર્ગો ભેગા થયા એ પહેલા બધાં જ તાલીમાર્થીઓથી ઉપરની કક્ષામાં હતો.
ક્વોન્ટિકો એ જોશુઆ સાફ્રાન દ્વારા બનાવવામાં આવેલી એક રોમાંચક અમેરિકન ટેલિવિઝન શ્રેણી છે જેનો એબીસી ટેલિવિઝન પર ૨૭ સપ્ટેમ્બર ૨૦૧૫ ના રોજ પ્રથમ ભાગ પ્રસારિત થયો. કથાની નાયિકા છે એલેક્સ પૅરિશ જેના પર આતંકવાદી હુમલો કરાવ્યા હોવાની શંકા છે. શ્રેણીના પૂર્વ દ્રશ્યો તેની અને તેના સહકર્મચારીઓની ક્વોન્ટિકોમાં આવેલી એફબીઆઈ અકાદમીની તેમની તાલીમ દરમ્યાનનો ઘટનાક્રમ કહે છે. એબીસી ટેલિવિઝને આ ધારાવાહિકની એક આખી શ્રેણી મંજૂર કરી, અને ઓક્ટૉબર અને નવેમ્બરમાંની અન્ય મંજૂરીઓ સાથે કુલ ૨૨ હપ્તા મંજૂર કર્યા. ૩ માર્ચ ૨૦૧૬ના રોજ એબીસી ટેલિવિઝન દ્વાર તેને બીજી શ્રેણી માટે પણ મંજૂરી મળી.
શ્રેણીમાં એફબીઆઈમાં નવા જ ભરતી થયેલા યુવાનોની વાત છે જેમાંના દરેક પાસે એફબીઆઈ સાથે જોડાવાનું પોતાનું કારણ છે. પશ્ચાદભૂમિકામાં ચાલતી ભૂતકાળની વાતનું કથાનક તેમની પહેલાની જિંદગી વિશે વાત કરે છે જ્યારે નવા ભરતી થયેલા આ યુવાનો અને યુવતિઓ એફબીઆઈની વર્જિનીયામાં ક્વોન્ટિકો ખાતે આવેલ અકાદમીમાં પ્રશિક્ષણ દરમ્યાનની મુશ્કેલીઓનો સામનો કરે છે. જો કે વર્તમાનના કથાનકમાં શ્રેણી સાથે સાથે એ પણ દર્શાવે છે કે એ ભરતી પામેલા યુવાનોમાંથી કોઈ એક, પ્રશિક્ષણ પૂર્ણ કર્યા પછી, સપ્ટેમ્બર ૧૧, ૨૦૦૧ના હુમલા પછીના ન્યૂયોર્ક શહેર પરના સૌથી મોટા હુમલાના આયોજનમાં મુખ્ય શકમંદ તરીકે શામેલ છે.
ત્રણ દરવાજા ભદ્રના કિલ્લાના પૂર્વમાં આવેલા છે. દરવાજાને ત્રણ કમાનો આવેલી છે જે વધુ ખૂલ્લી અને મોટી જગ્યા ધરાવતા મહેલ મૈદાન શાહ તરફ દોરી જાય છે, જે ભૂતકાળમાં ફૂવારાઓ અને અગાસી ધરાવતો હતો. મધ્યમાંથી ખૂલતો રસ્તો ૧૭ ફીટ લાંબો અને અન્ય બાજુના રસ્તાઓ ૧૩ ફીટ પહોળા છે. તેની કમાનોની વચ્ચેની જગ્યા અત્યંત કોતરણી વાળી અને શણગારેલ છે. કમાનોની ઉંચાઇ ૨૫ ફીટ છે. દરવાજાની છત પહેલાં બાંધેલી હતી, પરંતુ ઇસ ૧૮૭૭માં સમારકામ દરમિયાન બાંધેલી છત ખૂલ્લી કરી દેવામાં આવી હતી. અહીં બહારના પ્રદેશોમાંથી આવતા સચિવો અને અધિકારીઓ ભેગા થતા હતા અને દરવાજાની છત પર ઘણીવાર સમી સાંજે ફૂવારાના આહ્લાદક વાતાવરણમાં દરબાર ભરાતો હતો. હવે, આ જગ્યા અત્યંત સાંકડી બજાર છે.
આ દરવાજાને અહમદશાહ પ્રથમ દ્વારા અમદાવાદની સ્થાપના પછી તરત જ બાંધવામાં આવ્યો હતો અને ઇ.સ. ૧૪૧૫માં પૂર્ણ કરાયો હતો. ૧૪૫૯માં મહમદ બેગડો, જે હજુ જુવાન સુલતાન હતો, આ દરવાજામાંથી માત્ર ૩૦૦ ઘોડાઓ સાથે ૩૦,૦૦૦ ની સંખ્યા ધરાવતા બળવાખોરોની સામે લડવા ગયો હતો. મહેલમાંથી બહાર નીકળતા તેણે રસ્તાની બંને બાજુ હાથીઓ અને શાહી સંગીત ગોઠવ્યું હતું. આ જોઇએ તેના ઉચ્ચ અધિકારીઓને તેના પર વિશ્વાસ આવ્યો અને તેઓ તેના લશ્કરમાં જોડાયા અને બળવાખોરોને હરાવ્યા. નવા નિયુક્ત કરાયેલા મરાઠા સૂબાઓ દરવાજાના સ્થંભ પર એક સાથે પાંચ તીર છોડતા હતા અને તેના નિશાન પરથી તેમનું શાસન સારું છે કે ખરાબ તે નક્કી કરતા હતા.
મરાઠા સૂબા ચિમનજી રઘુનાથે ૧૮૧૨માં ત્રણ દરવાજામાં ફરમાન લખાવ્યું હતું કે હવેથી સ્ત્રીઓને પિતૃક સંપતિમાં સમાન હક્ક રહેશે. રઘુનાથે હિંદુઓ અને મુસ્લિમો બંનેને આ વિનંતી કરી હતી. આ લખાણ દેવનાગરી લિપિમાં છે અને ૧૦ ઓક્ટોબર ૧૮૧૨ની તારીખ દર્શાવે છે અને લખ્યું છે કે, પુત્રીને પિતાની સંપત્તિમાં કોઇ પણ અચકાટ વગર સમાન ભાગ આપો છે. આ ભગવાન વિશ્વનાથનો હુકમ છે. જો આમાં કંઇ કસર થશે તો હિંદુઓએ મહાદેવને અને મુસલમાનોએ અલ્લાહ અથવા રસૂલને જવાબ દેવો પડશે.
વર્ષો પહેલાં દેવી લક્ષ્મી ભદ્રના કિલ્લા આગળ શહેરને છોડી જવા માટે રાત્રે આવી. ચોકીદાર ખ્વાજા સિદ્દિક કોટવાલે તેમને અટકાવ્યા અને ઓળખાણ આપવા કહ્યું. તેણે જ્યાં સુધી રાજા અહમદ શાહ પરવાનગી ન આપે ત્યાં સુધી ત્યાં રોકાવા કહ્યું. કોટવાલ રાજા પાસે ગયો અને લક્ષ્મીને શહેરમાં રાખવા માટે પોતાનો વધ કરવા જણાવ્યું. પરિણામ, શહેરની સમૃદ્ધિ જળવાઇ રહી.
ભદ્રના દરવાજા આગળ સિદ્દિક કોટવાલની કબર આવેલી છે અને લક્ષ્મીનું પ્રતિનિધિત્વ કરતું ભદ્ર કાલીનું મંદિર આવેલું છે. આ કથાને સમર્પિત ત્રણ દરવાજાના એક ગોખમાંનો દીવો ૬૦૦ વર્ષ કરતાં પણ વધુ વર્ષોથી મુસ્લિમ પરિવાર દ્વારા પ્રજ્જવલિત છે.
ત્રણ દરવાજા એ ભદ્રના કિલ્લા, અમદાવાદનો ઐતિહાસિક દરવાજો છે. ઇ.સ. ૧૪૧૫માં બન્યા બાદથી તે ઐતિહાસિક ઘટનાઓ સાથે જોડાયેલ છે. આ દરવાજાને અમદાવાદ મ્યુનિસિપલ કોર્પોરેશનના ચિહ્નમાં સમાવવામાં આવ્યો છે.
આપણા શરીરના કોષોમાં તાતણા જેવા રંગસૂત્રોની ૨૩ જોડ હોય છે આ રંગ્સુત્રોના નાના- નાના ઘટકો ને જીન કહેવામાં આવે છે જે માણસની ખાસિયત નક્કી કરે છે આ ૨૩ જોડ પૈકીની જોડ માણસની જાતી નક્કી કરે છે તેથી તેને જાતીય રંગસુત્ર કહેવામાં આવે છે પુરુષ જાતી માટે જયારે સ્ત્રી જાતી માટે રંગસુત્ર હોય છે હેમોફિલિયા એ જીન સાથે કે જીન દ્વારા આગળ વધતા રોગોમાનો એક પ્રકાર છે આ રોગ રંગસુત્ર સાથે જોડાયેલ ફેક્ટર અને બનતા રંગસુત્રોની ખામીથી થાય છે પુરુષોને અને પ્રકારના રંગસુત્ર હોય છે જયારે સ્ત્રીઓને પ્રકારના બન્ને રંગસુત્ર હોય છે જેથી ખામીયુક્ત રંગસુત્રના કારણે પુરુષોમાં ફેક્ટર અને ની ખામી સર્જાય છે અને વ્યક્તિ હેમોફીલીક થાય છે જયારે સ્ત્રીઓ હેમોફિલિયા ની વાહક બને છે
હેમોફિલિયા વાળો પુરુષ તેનું રંગસુત્ર બધીજ પુત્રીઓને આપે છે જયારે તેનું રંગસુત્ર તેના પુત્રોમાં જય છે જેથી તેના બધાજ પુત્રો સામાન્ય વ્યક્તિ થાય છે જયારે તેની બધીજ પુત્રીઓ હેમોફિલિયાની વાહક બને છે તેવીજ રીતે વાહક માતા તેનું ખામી યુક્ત રંગસુત્રના કારણે વાહક પુત્રી અથવાતો હેમોફીલિયા વાળા પુત્રને જન્મ આપવાની શક્યતાઓ દરેક વેખતે ૫૦% જેટલી છે વ્યક્તિ વાહક છે કે નહી તે કુટુંબના વારસાની વિગતે અભ્યાસના આધારે જાની શકાય છે.
મોટા ભાગના દર્દીઓમાં રોગનું આ સૌથી પહેલું ચિહ્ન હોય છે બાળક ભાખોડીયે ચાલતા શીખે ત્યારે ચામડીની નીચે રક્તસ્ત્રાવ થવાની શરૂઆત થાય છે.
આ રક્તસ્ત્રાવ ઢીચણ, કોણી, અને ઘુટીના સાંધામાં થવાની શક્યતા વધુ હોય છે થાપા અને ખભાના સ્નાયુમાં રક્તસ્ત્રાવ થવાની શક્યતા ઓછી હોય છે કારણકે આ સાંધા બોલ અને સોકેટ પ્રકારના સાંધા છે જેમાં એક હાડકાનો છેડો દડા આકારનો ગોળ હોય છે અને બીજા હાડકાનો છેડો ગેબી આકારનો હોય છે જેમાં દડાવાળા હાડકાનો છેડો બરાબર બંધ બેસી જાય છે.
મગજમાં રક્તસ્ત્રાવ ખુબજ ગંભીર બાબત છે અને જો તાત્કાલિક સારવાર ન મળે તો જીવનનું જોખમ થાય છે અથવા તો કાયમી નુકશાન થાય છે સતત માથું દુખવું, ખેચ આવવી,સુર્ય પ્રકાશ જોવામાં તકલીફ પાડવી વિગેરે ચિહ્નો
ફેકટરનું પ્રમાણ ૫% થી ૩૦% વચ્ચે હોય તે દર્દીને મોટેભાગે ઇજા પછી જ રક્તસ્ત્રાવ થાય છે આ જ કારણથી ઘણી વખત ઓપરેશન કર્યા પછી ખુબજ રક્તસ્ત્રાવ થાય તે સમયે જ નિદાન શકય બને છે.
ફેકટરનું પ્રમાણ ૧% થી ૫% વચ્ચે હોય તે દર્દીને માધ્યમ હેમોફિલિયા છે દાંતની સર્જરી કે ઓપરેશન કર્યા પછી રક્તસ્ત્રાવ ચાલુ રહેવાની શક્યતાઓ જોવામળે છે.
ફેકટર નું પ્રમાણ ૧% થી ઓછું હોય તે દર્દીને ઘા કે લાગ્યા વગર પણ રકતસ્ત્રાવ થવાની શક્યતાઓ છે તેથી મોટાભાગે આ દર્દીઓને બાળપણથીજ તકલીફ થાય છે.
સ્નાયુમાં થયેલ રક્તસ્ત્રાવની તાત્કાલિક સારવાર ન કરવામાં આવે તો સ્નાયુ કાયમ માટે નબળા પડે છે અને કામ કરવાની શક્તિ ગુમાવે છે.
હેમોફિલિયા ના દર્દીઓને લોહીં લાંબા સમય સુધી નીકળે છે વધુ જડપથી વહેતું નથી કોઈપણ અંગમાંથી લોહી નીકળે ત્યારે તે અંગમાં લોહીનું દબાણ વધે છે આ દબાણ ઈજા પામેલી રક્તવાહિની માના દબાણ જેટલું થાય ત્યારે લોહી નીકળતું બંધ થાય છે.
રકતસ્ત્રાવ બાહ્ય અથવા આંતરિક હોઈ શકે છે એટલે તાત્કાલિક સારવાર લઇ શકે છે આંતરિક રકતસ્ત્રાવ દર્દી જોઈ શકતો નથી જેના પરિણામે તાત્કાલિક સારવાર ન લે તો ગંભીર પરિણામ આવી શકે છે.
ઇતિહાસકારો ના મતે ભરવાડ એક ગોત્ર સમુદાય તરીકે ઓળખાય છે.'ભરવાડ' શબ્દ, 'ભરુ' શબ્દ ઉપરથી નિષ્પન્ન થયેલો જણાય છે. ભરું પ્રદેશ માં રહેવાથી ભરવાડ નામ પડયુ હશે તેમ માનવું છે. ગોપાલક ભરવાડ જ્ઞાતિએ સમગ્ર ગુજરાતમાં એક સાહસિક, નીડર અને બહાદુર જ્ઞાતિ છે. ભરવાડ જ્ઞાતિનું સમગ્ર ગોપાલક ભરવાડ સમાજની ગુરુગાદી ગુજરાતના બનાસકાંઠા જિલ્લાના થરા ગામે આવેલ છે. ઝાઝાવડા અને ગ્વાલીનાથ મહાદેવનું મંદિર આવેલ છે, આ સ્થળે ભગવાન શ્રી કૃષ્ણ ગોકુળ થી યાદવો સાથે દ્વારકા આવ્યા ત્યારે પ્રથમ રાતવાસો માટે રોકાણા હતા. ત્યાં ભગવાન શ્રી ગ્વાલીનાથ ની સ્થાપના કરી હતી. ત્યાં સમગ્ર ગુજરાતના ભરવાડ સમાજ એક સાથે એક મંચ ઉપર આવે છે. ઠાકર એટલે કે ભગવાન શ્રી કૃષ્ણને માનનારો સૌથી મોટો વર્ગ છે. આ સમુદાય મુખ્યત્વે ગાયનું રક્ષણ અને તેને પાળતો હોવાથી 'ગોપાલક' કહેવાય છે.સૌરાષ્ટ્ર ના જિલ્લાઓમાં તેઓને'આપા'તરીકે સંબોધે છે.
ઈતિહાસમાં આ સમાજનો ઊલ્લેખ પ્રથમવાર ૮મી-૯મી સદીમાં જોવા મળે છે. મેરુતુંગના ૧૩૦૫માં રચાયેલ ગ્રંથ 'પ્રબોધ ચિંતામણી' અનુસાર ચાવડાવંશના રાજા વનરાજને ગાદી મેળવવા તે સમયે અણહિલ આપા નામના ભરવાડે ખુબ મદદ કરી હતી. વનરાજ ચાવડાએ તેની યાદમાં અણહિલ પટ્ટન અથવા પાટણ નામનું સ્થળ વસાવ્યું.આ સિવાય આ સમાજમાંથી ઘણા એવા શૂરવીર યોદ્ધાઓ ઓએ ઘણા રાજવીઓને પોતાનું રાજ મેળવવામાં મદદ કરી એવો પણ ઉલ્લેખ છે.ઇતિહાસ માં ભરવાડ સમાજ માટે ગોપ અથવા આભિર તરીકે ઉલ્લેખ જોવા મળે છે.
ગુજરાતના સૌથી વધારે મહત્વ ધરાવતા મેળા ભરવાડ સમાજ સાથે અનેરો નાતો ધરાવે છે. સુરેન્દ્રનગરનો તરણેતરનો મેળો ભરવાડ સમાજની ભાતીગળ સંસ્કૃતીનું દર્શન કરાવે છે. પરંપરાગત પોષાક અને ભરત ભરેલી છત્રી વાળો યુવાન જોવા લાયક હોય છે. અમદાવાદનો વૌઠાનો મેળો પણ ભરવાડ સમાજ સાથે નાતો ધરાવે છે. દ્રાકાનોમેળો તથા ડાકોરના મેળાનું પણ ભરવાડ સમાજમાં ખુબ મહત્વ છે. ઝાઝાવડાનો મેળો અને ગેડીયાનો મેળો ભરવાડ સાથે સંકળાયેલ છે. તેમના માટે ગોકુળ આઠમ સૌથી મોટો તહેવાર હોય છે.
ભરવાડ લોકોનો પરંપરાગત પોશાક ચોરણી-કમીજ , પાઘડી,બોરી અને કેડિયુ છે. ઘરડા અને પ્રોઢો સફેદ ઓસાડ પહેરે છે. આ સિવાય તે હિરાકંઠી , કંદોરો , પોકરવા, કડિયા, ફૂલ , કડુ, લકી વગેરે પહેરે છે. તેઓ માથામાં પાઘડી પહેરે છે અને ઘણીવાર ખભા પર મોટો રુમાલ રાખે છે.
ભરવાડ એ ગુજરાતની ભાતીગળ સંસ્કૃતી ધરાવતો રંગીલો સમાજ છે. ભરવાડનો હુડારાસ ગોપસંસ્કૃતીનું દર્શન કરાવતો નૃત્ય પ્રકાર છે. ભરવાડને હુળારાસ લેતા જોવા એ પણ એક આગવો લાહ્વો છે. ઢોલના તાલની રમઝટ અને ભરવાડના ઠેકડા સાથેનો અવાજ ખુબ જ સુંદર હોય છે. તેમાં ગીતને સ્થાન બહું ઓછુ હોય છે. લાકડીયોને ફેરવી કળાથી ફેરવાતું દ્રશ્ય જોવા લાયક હોય છે.
નાનાભાઈ ભરવાડના લોકો મુખ્યત્વે સોહલા, ભોકળવા, મેર, સાટીયા, જોગરાણા, ભૂવા, અલગોતર, ડાંગર ,મારુ ,સભાડ, બોળીયા, પરમાર, ખોડા ,મીર, કસોટીયા , શિયાળીયા અને સિંધવ તરીકે ઓળખાય છે.જે બાવળીયાળી ગામ ભાવનગર નજીક નગાલાખા ના ઠાકર મંદિર અને બીજ અને જન્માષ્ટમી મહોત્સવ વિશેષ માને છે.
ભરવાડ મુખ્ય ત્રણ વ્યવસાય છે જેમાં ગાય, ભેસ,ગાડરુ ,બકરી,ખેતરોમાં ચરાવવી દુધ વ્યવસાય દુધની ડેરી ચા ની હોટલો કહેવાય છે કે માલધારી ની ચા પીવાની મજા કંઈક અલગજ હોય છે . ભરવાડ ના વ્યવસાય તો ઘણા પ્રકારના કરે છે પણ આ ત્રણ મુખ્ય વ્યવસાય છે
બન્ને વર્ગમાં ગોળ કે ગોર તરીકે જુદા જુદા પરંગણામાં લોકો વસે છે. કુલ ૯૫ પરંગણામા વિભાજીત ભરવાડમાં ૭૯ પરંગણા મોટાભાઈના અને ૧૭ પરંગણા નાનાભાઈના છે. ઠુંગા ,વેહરા ભુંડીયા ,ઝાપડા, મુંધવા, રાતડીયા,ગળીયા તરીકે મોટાભાઈ ભરવાડ ઓળખાય છે.
સૌરાષ્ટ્રમાં મોટાભાઈ ભરવાડના લોકો મચ્છુ માતાજી અને ઠાકર ને પુજે છે. પુર્વે ગુજરાત, સૌરાષ્ટ્ર માં મોટાભાઈ ભરવાડના લોકો વસે છે. જ્યારે નાનાભાઈ પંચાલ ,ઝાલાવાડ,ભાલ,ચરોતર, દક્ષિણ ગુજરાત તેમજ ખાનદેશ માં પણ વસે છે.
ભરવાડ જ્ઞાતિ મુખ્યત્વે બે ભાગમાં વહેંચાયેલી છે. નાનાભાઈ ભરવાડ અને મોટાભાઈ ભરવાડ. ખરી રીતે તો આ બન્ને સગા ભાઈ જ હતા જે જુદા પડતા ગયા નાનો ભાઈ હતો તેના વંશજ નાનાભાઈ ભરવાડ અને મોટો ભાઈ હતો તેના મોટાભાઈ ભરવાડ બન્યા.
તે માત્ર સર્વશ્રેષ્ઠ સૈનિકો જ નહોતા પરંતુ શિખવામાં પારંગત અને કાર્યવાહીમાં કુશળ હતા. જ્યારે સારા અફસરનું નેતૃત્વ હેઠળ રખાતા ત્યારે શિસ્તબદ્ધ રીતે કામ કરતા અને જ્યારે પરંપરા અને શ્રદ્ધાનું અપમાન થતું ત્યારે આક્રમક બની જતા. ૧૮૫૭નો વિપ્લવ મુખ્યત્ત્વે બિહારી સૈનિકોના નેજા હેઠળ લડાયો હતો અને તેમણે શ્રદ્ધા ગુમાવવા કરતાં મોત વ્હાલું કર્યું. ત્યારબાદ પ્રથમ વિશ્વયુદ્ધ સુધી અંગ્રેજોએ બિહારી લોકોને સૈન્યમાં ભરતી થવા પ્રોત્સાહિત ન કર્યા.
બિહાર રેજિમેન્ટનો મૂળ ઉદભવ ૧૭૫૭માં રોબર્ટ ક્લાઇવ દ્વારા ઉભી કરાયેલી સિપાહી પલટણોમાં ગણી શકાય. તે બિહારના ભોજપુર વિસ્તારના સૈનિકોને ભરતી કરી અને ઉભી કરાઈ હતી. તેમનું યુદ્ધમાં પ્રદર્શન જોઈ અને મીર કાસિમએ પલટણો ઉભી કરી અને પશ્ચિમી લડાઈની પદ્ધતિમાં પારંગત કરી. કેટલીક લડાઈઓમાં તેમણે અંગ્રેજોને હરાવવામાં સફળતા મેળવી. ત્યારબાદ તે બંગાલ સેનાનો મુખ્ય ભાગ બન્યા. મુખ્યત્ત્વે રાજપૂત અને ભૂમિહાર સમુદાયના સૈનિકોને લેવામાં આવે છે.
બિહાર રેજિમેન્ટ એ ભારતીય ભૂમિસેનાની પાયદળ રેજિમેન્ટ છે. તેનો ઉદ્ભવ અંગ્રેજ ભારતીય સેનામાં આંકી શકાય છે. ૧૯૪૧માં બિહાર રેજિમેન્ટને હૈદરાબાદ રેજિમેન્ટના ભાગ સ્વરૂપે ઉભી કરવામાં આવી હતી. તેનું રેજિમેન્ટલ મુખ્યાલય દિનાપુર, બિહાર ખાતે આવેલું છે.
થોડી જગ્યા અને ઓછી માંગ હોવા છતાં હાર્ડવેર , કોલીબ્રયોસ બધા તમને જરૂર છે, સ્પાર્ટન યદ્યપિ, એક એક શબ્દ પ્રોસેસર છે, રોજિંદા કામ કરવું છે બ્રાઉઝર વેબ. હાલમાં ઓએસ બીટા છે અને રોજિંદા ઉપયોગ માટે તૈયાર છે, પરંતુ તે કેટલાક સુધારાઓ કે તે સંપૂર્ણપણે સ્થિર અને કાર્યક્ષમ બનાવવા જોઈએ જરૂર છે. શરુઆતની થોડા સેકન્ડોમાં કરવામાં આવે છે, અને આ હકીકત એ છે કે મોટે ભાગે વિધાનસભા પ્રોગ્રામ કરવામાં આવ્યો છે કારણે છે. આવૃત્તિમાં ન બધી સામગ્રી રશિયન આવૃત્તિ માં હાજર હોય છે ઇંગલિશ , સિસ્ટમ પણ ઇટાલિયન સહિત અન્ય ભાષાઓ, માટે ઉપલબ્ધ છે. પણ સમાવેશ થાય છે ઘણા , સમાવેશ થાય છે , કે જે જેમ રમતોમાં એક વિન્ડો સાથે આવે છે ભૂકંપ અથવા ડૂમ , તરીકે આધાર આપવા માટે જૂના સાહસિક રમતો અને અન્ય માટે અને અન્ય. બધા આવૃત્તિ માં સમાવવામાં આવેલ છે તરીકેશેરવેર આવૃત્તિ જીવંત .
કોલીબ્રીઓએસ કહેવાય અન્ય ઓપરેટિંગ સિસ્ટમ એક ફેરફાર આવૃત્તિ છે . સાથે મતભેદો મેનીફોલ્ડ છે. ચોક્કસ પ્રથમ ફેરફાર તુરંત જ સ્પષ્ટ છે બુટ પ્રક્રિયા વધારો ઓટોમેશન છે. કોલીબ્રીઓએસ પણ સાથે કામ કરે છે હાર્ડવેર , તે મોટે ભાગે ઉપયોગ થાય છે જૂના કમ્પ્યુટર્સ માટે નવું જીવન આપે છે.
સિસ્ટમ પણ કમ્પાઇલર સમાવેશ થાય છે. તે જીવંત સીડી વિષય બદલવા માટે, ત્રીસ વચ્ચે, પરંતુ તે વિસ્તરણ સાથે લગભગ અવિદ્યમાન થી ફોન્ટ બદલવા માટે નથી, પણ શક્ય છે. તે પણ એક કૃત્રિમ છે પ્રારંભ મેનૂ , કહેવાય નવી આવૃત્તિઓ તેમજ માં દોરાધાગા બાર સ્ક્રીનની ડાબી થયેલું.
કોલીબ્રીઓએસ એ મુક્ત ઓપરેટિંગ સિસ્ટમ અને ઓપન સોર્સ . તે સંપૂર્ણપણે પ્રોગ્રામીંગ ભાષા માં લખાયેલ છે.
હર્ષલ પુષ્કર્ણા એ ગુજરાતીમાં "આ છે સિઆચેન" નામનું પુસ્તક લખ્યું છે. આ પુસ્તક વિશ્વના સૌથી ઊંચા યુદ્ધક્ષેત્ર, સિઆચેન હિમશિખરોનો વ્યૂહાત્મક રીતે અભ્યાસ કરે છે. વધુમાં, એ પ્રવાસવર્ણન-કમ-સત્યઘટના છે, જેમાં ભારતીય સૈન્યના શેરદિલ સૈનિકો નાયક છે. તેઓ સાહસ, ગંભીરતા, બહાદુરી, વફાદારી, ફરજપરસ્તી અને દેશભક્તિના જીવંત ઉદાહરણ રૂપ છે. આ પુસ્તકની અંગ્રેજી આવૃત્તિનું નામ ' ' રાખવામાં આવ્યું છે. આ જ પુસ્તકની મરાઠી આવૃત્તિ પણ બહાર પાડવામાં આવી છે, જેનું નામ "હે આહે સિઆચેન" રાખવામાં આવ્યું છે. મરાઠી પુસ્તકનું વિમોચન નાસિકના કુસુમાગ્રજ પ્રતિષ્ઠાન ખાતે 22 ઓક્ટોબર 2017ના રોજ કરવામાં આવ્યું હતું.
તેમનો જન્મ રાષ્ટ્રવાદી લેખક અને પત્રકારોના પરિવારમાં થયો હતો. તેમના પિતા નગેન્દ્ર વિજય વરિષ્ઠ પત્રકાર છે, જયારે દાદા વિજયગુપ્ત મૌર્ય અગ્રણી વિજ્ઞાન લેખક અને પક્ષીવિદ્દ હતા. તેમની આસપાસ બાળપણથી જ ક્રાંતિકારીઓ, રાષ્ટ્રવાદીઓ અને વૈજ્ઞાનિકોના પુસ્તકો અને વાર્તાઓ ફેલાયેલી હતી. આ પુસ્તકો વાંચીને તેમને અર્થપૂર્ણ પત્રકારત્વનું ક્ષેત્ર પસંદ કરવાની પ્રેરણા મળી. નાની વયે જ તેમને સફારીના લેખન તેમજ સંપાદન કાર્યમાં પિતાને મદદરૂપ થવાનું શરુ કર્યું હતું.